《六月雨十一首》
宋代·许月卿

一月春风洛水幽，凛然惟有壑专秋。
十室九空鸿雁渚，千村万落杞荆畴。
乌鸟有情瞻岵屺，黄龙无底羽渊洲。
思昔朝廷天广大，何时醢赐伴醪篘。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。